Elkezdődtek a Madame Tartuffe próbái a Pesti Színházban. A 2025/26-os évad első pesti színházi bemutatója szeptember 27-től látható Kincses Réka rendezésében. Barbara Tartuffe, miután elvégzett egy elismert természetgyógyász iskolát Berlinben, és sikeresen kigyógyította magát súlyos gerincbántalmaiból, kiszáll a tolószékből és az emberek gyógyításának szenteli az életét. Hamarosan betegek százai keresik fel testi és lelki bajaikkal speciális egészségközpontját, majd átteszi székhelyét a Balaton-felvidékre, és egyik kedvenc tanulótársa házában folytatja áldásos tevékenységét. A család azonban fenntartásokkal fogadja ezt a különös, excentrikus, szinte magnetikus képességekkel bíró asszonyt. De hát ahogy Barbara mondja: „Ahol az ellenállás, ott az út!” Szeptember-október havi műsorunkat június közepén hirdetjük meg. Bérletek már kaphatók! Színlap: https://www.vigszinhaz.hu/Madame_Tartuffe Bérletvásárlás: https://www.vigszinhaz.hu/jegy/berletek.php Szereplők: Udvaros Dorottya m.v., Szilágyi Csenge, Hegedűs D. Géza, Horváth Szabolcs, Liber Ágoston m.v., Majsai-Nyilas Tünde, Ertl Zsombor, Bölkény Balázs, Balázsovits Edit, Kövesi Zsombor.
A Víg Társalgó Podcast nyolcadik részében Halász Judit életútját ismerhettük meg. Szinte hihetetlen, de 2025 májusában lesz 60 éve, hogy Halász Judit a Vígszínház színpadára lépett Csiky Gergely Az udvari kalap című darabjában. Várkonyi Zoltán rendezésében a partnerei voltak Sulyok Mária, Csákányi László, Harkányi Endre, Bilicsi Tivadar és Tomanek Nándor. Az első előadás után felejthetetlen alakítások sora következett nemcsak a Vígszínházban, de a mozivásznon is, hiszen sorra forgatta a jobbnál jobb tévé- és nagyjátékfilmeket, a legjobb rendezőkkel, fantasztikus partnerekkel. A színház és a film mellett pedig már nagyon korán megjelent az életében a zene: több mint 50 éve tartotta élete első koncertjét, és azóta generációk nőttek fel az ő dalain. Ikon, legenda és példakép – sok ezer előadással és szinte ugyanannyi koncerttel a háta mögött Halász Judit ma is fiatalokat megszégyenítő energiával, odaadással, lelkesedéssel és kíváncsisággal dolgozik. Látható a Pinokkióban, Az ember, aki elvesztette az időt című előadásban és a legfrissebb nagyszínpadi bemutatónkban, a Büszkeség és balítéletben is. Az est vendége Sándor Pál rendező volt, a moderátor pedig Sztankay Ádám. A Vígszínház új podcast sorozatában a Víg Társalgó szerkesztett beszélgetéseit láthatják a YouTube csatornánkon. A videó a képre kattintva tekinthető meg.
Charlie Chaplin legnagyobb hatású műve, A diktátor története a két világháború között játszódik egy olyan korban, amikor a szegénység és az őrület féktelenné vált. Az emberség és a szabadságba vetett hit elbukott. Chaplin Korda Sándor magyar származású filmrendező és producer tanácsára kezdte el forgatni a filmet. A diktátor Ausztria megszállásáig követi Hitler Birodalmának kiépülését és a zsidóság meghurcoltatásának eseményeit. Évadzáró kedvezményünkkel, a VIG30 kóddal 30% kedvezménnyel tudnak jegyet vásárolni A diktátor május 19-i és június 4-i előadására. Színlap és jegyvásárlás: https://www.vigszinhaz.hu/A_diktator Szereplők: ifj. Vidnyánszky Attila, Wunderlich József, Hajduk Károly m.v., Gados Béla, Szilágyi Csenge, Brasch Bence/Ember Márk m.v., Lukács Sándor, Igó Éva, Telekes Péter, Hullan Zsuzsa, Zoltán Áron, Dino Benjamin/Gyöngyösi Zoltán, Waskovics Andrea, Dobó Enikő m.v., Ertl Zsombor, Kövesi Zsombor, Varga-Járó Sára, Márkus Luca, Antóci Dorottya m.v., Takács Zalán m.v. A VIG30 kóddal a Sirály május 22-i előadására is 30% kedvezménnyel tudnak jegyet vásárolni. Színlap és jegyvásárlás: https://www.vigszinhaz.hu/Siraly
Az öreg hölgy utolsó látogatása a Vígszínházban! Rejtély, hogy Európa közepén ez a remek adottságokkal rendelkező kisváros miért ment csődbe. A gyárak sorra bezártak, a népszerű üdülőközpont pang az ürességtől, már a székesegyház harangját is lefoglalta a végrehajtó. Az utcák piszkosak és elhanyagoltak, a polgárok évek óta munkanélküli segélyből vegetálnak, miközben az ország és egész Európa virágzik. Ekkor jelenti be Claire Zachanassian, a jótékonyságáról közismert milliárdosnő, hogy negyven év után ellátogat szülővárosába. Feltámad hát a remény, hogy majd ő megmenti a várost, és Claire hajlandónak is mutatkozik erre, de van egy feltétele… Friedrich Dürrenmatt klasszikusát, Az öreg hölgy látogatását Rudolf Péter rendezésében május 24-én láthatják utoljára a Vígszínházban. Színlap és jegyvásárlás: https://www.vigszinhaz.hu/Az_oreg_holgy_latogatasa_1_1 Az előadás szereplői: Hegyi Barbara, Hegedűs D. Géza, Balázsovits Edit, Rigó Mária e.h., Ertl Zsombor, Kőszegi Ákos, Seress Zoltán, Gados Béla, Fesztbaum Béla, Karácsonyi Zoltán, Borbiczki Ferenc, Telekes Péter, Csapó Attila/Gyöngyösi Zoltán, Zoltán Áron, Szántó Balázs, Józan László m.v., Méhes László, Dino Benjamin, Tóth András m.v., Tar Renáta, Gilicze Márta m.v., Bölkény Balázs, Hullan Zsuzsa, Kovács Olivér m.v., Virág Péter m.v.
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |